A szabálykönyvet ismertetve
elmagyaráztam, hogy juss el a tápláléklánc csúcsára,
hogy dolgozz ki golyóálló üzleti tervet, hogy terrorizáld az ellenségeidet,
és hogy járj egy lépéssel a hatóságok előtt.
Azt is elmondtam, mit ne tegyél.
Az utolsó leckéhez ideje felturbózni az ambícióidat,
mert most megtudhatod, mekkora hatalma lehet egy maffiafőnöknek.
A legjobb maffiafőnökök csápjai a társadalom minden szegmensébe elérnek,
így illegális tevékenységük összes akadályát fel tudják számolni.
Egy maffiavezér se harcolt ki magának akkora befolyást
és olyan halálos pontossággal, mint Kolumbia kokainkirálya,
Pablo Escobar.
Kívülről tudta a szabálykönyvet,
sőt, hozzá is tett néhány fejezetet.
Politikai hatalma volt, saját közösségében hősnek számított…
Külön köszöntöm…
…ellenségeivel kegyetlen,
nagyon machiavellista és jó üzletember.
Nem véletlenül keresel 30 milliárdot.
Kövesd Escobar példáját,
és te is lehetsz osztályelső,
ha megtanulsz barátokat szerezni, és mindenre kiterjeszteni a befolyásodat.
HOGYAN VÁLJUNK MAFFIAFŐNÖKKÉ
SZAKÍTS A HAGYOMÁNYOKKAL!
Pablo Escobar a kolumbiai Medellín utcáiról indulva
lett a történelem legnagyobb drogszindikátusának feje,
aki egy egész nemzetet tartott a kezében.
Maffiafőnök volt. Terrorista volt.
Zseniális bűnöző és igazi globális vállalkozó volt.
De mielőtt bemutatnánk, mitől lett Pablo ilyen halálian gazdag,
nézzük meg a siker felé vezető út
néhány első, kulcsfontosságú lépését!
Éljen Pablo Escobar Gaviria!
Escobar egymillió kolumbiai pesót akart keresni
harmincéves korára.
ASTRID LEGARDA SZERZŐ
Az anyja tanár volt, az apja pedig földművesként
egy farmon dolgozott. Nem voltak anyagi erőforrásaik.
Pablóban már tizenéves korában
megmutatkozott a vállalkozói érzék.
Escobar fontos szereplővé vált
egy elég nagy cigarettacsempész-üzletben.
Az üzlet bővítésével növelte a főnöke bevételeit.
Ez az előzménye annak, hogy később drogkereskedőként saját birodalmat épít.
2. TÉNY ESCOBAR FELISMERTE AZ ÚJ TRENDEKET
Pablo Escobar látta, hogy a többi drogkereskedő a kokainon keres sokat.
A kokain haszonkulcsa sokkal magasabb volt, mint a marihuánáé.
Mire egy kiló kokain az USA-ba ér,
ötezer dollár költséged van vele.
Ha egy kiló kokainon az amerikai piacon 80 000 dollár bevételed van…
Nem vagyok gazdasági szakértő, de világos, hogy ez hatalmas profit.
1975-ben Pablo Escobar jelentéktelen drogkereskedő volt,
akiről senki sem hallott.
Aztán jött egy lehetőség. Egy Restrepo nevű illetőnek
segítség kellett egy medellíni drogüzlethez.
Pablo segít neki.
Két hónappal később Fabio Restrepót meggyilkolták.
A merényletet állítólag Escobar rendelte meg.
Escobar átveszi Restrepo szervezetét,
és attól kezdve az egész szervezet neki dolgozik.
Igazi maffiavezéri lépés.
Pablo Escobar ambícióit nem elégítette ki a helyi drogkereskedő szervezet vezetése.
Át akarta írni a szabályokat.
Escobar egész Kolumbiát uralni akarta.
Ehhez radikálisan ki kellett terjesztenie a befolyását,
a maffiavezérek legelkötelezettebb ellenfeleivel kezdve.
RENDŐRSÉG
TAKTIKA ÁLLÍTSD A TÖRVÉNYT A SAJÁT OLDALADRA
Egy ambiciózus maffiafőnök számára
a helyi rendőrség sok gondot okozhat.
De a legbecsületesebb zsarukat is meg lehet győzni egy jó ajánlattal.
Egy maffiafőnök számára nagyon jó, ha le tudja fizetni a zsarukat.
Így jobban kézben tarthatja a területét és az üzletet.
Ha a zsaruk a zsebedben vannak, és lefizeted őket,
annál nincs is jobb.
Medellín legjobb kokaindílereként
Pablo tudta, hogy maga mellé kell állítania a törvényt.
Főleg, mert kockázatos lépésre készült, hogy növelje a hatalmát.
Ahogy Pablo egyre inkább kiismerte a kokainüzletet,
rájött, milyen plusz profitra tehetne szert saját kokain gyártásával.
Azt monda: „Fektessünk be kokainlaboratóriumok létrehozásába!”
De a termék szállítása során problémába ütközött.
A 70-es évek közepén a kolumbiai rendőrség
feladata volt a drogkereskedők lenyomozása.
A kolumbiai rendőrség blokádokat állított fel Kolumbia főbb utain.
Ha nem tudtad meggyőzni a rendőröket,
például készpénzzel,
ezeknél a blokádoknál őrizetbe vehettek csempészetért.
Pablo elég meggyőző volt, és ami még fontosabb, volt pénze.
De az 1970-es évek Kolumbiájában
nem minden bűnüldöző szerv játszott ugyanazon szabályok szerint.
Egy este Escobar és emberei Medellínbe indulnak egy ecuadori árubeszerzés után.
Váratlan akadályba ütköznek.
Ismerik a szokásos eljárást,
de ezek nem szokásos zsaruk.
Hanem a kolumbiai titkosrendőrség, a DAS.
Kolumbiában volt egy DAS nevű ügynökség. Departamento administrativo de seguridad.
A DAS olyan volt, mint az FBI.
Többek között hírszerzéssel foglalkoztak.
Tudták, hogy Pablo erre fog jönni.
Gyorsan megtalálták a 39 kiló nyers kokainpasztát
a teherautó pótkerekében.
Pablót tetten érték.
Pablo felajánlja a kenőpénzt,
de a DAS ügynökeit nem ilyen könnyű megvásárolni.
Őrizetbe veszik Pablót.
De szerencsére van lehetősége visszaszerezni a szabadságát.
Ajándékot küld az illetékes bírónak.
A bíró hálás a gesztusért.
Háláját ki is mutatja.
Ami a makacs DAS-ügynököket illeti, akik ellenálltak Pablónak…
Példát statuáltak velük, mire számíthat, aki nemet mond Pablo nagylelkűségére.
Attól kezdve minden rendőrnek, aki Pablo útjába kerül, döntenie kell.
Plata
o plomo.
Plata o plomo, azaz „ezüst vagy ólom”.
Választhatsz, pénz vagy golyó.
Visszautasíthatatlan ajánlat.
Az első lépés a rendőrök megnyerése, de a befolyásnövelés következő fázisában
egy másik csoportot is magad mellé kell állítanod.
A konkurenciát.
Hogyan lesz valaki ellenségből szövetségessé?
TAKTIKA TÖREKEDJ A PARTNERSÉGRE
Azt mondják, ha gyorsan akarsz menni, menj egyedül!
De ha messzire akarsz jutni, csapattal menj!
Mert csapatban mindenki többre képes.
A maffiafőnököknek stratégiai szövetséget kell kötniük egymással,
mert mind ugyanazért dolgoznak, igaz? Hogy pénzt keressenek.
Rengeteg pénzt lehet keresni,
de ha én ezt mondom, a másik meg azt, és elkezdünk egymásra lövöldözni,
akkor nem lesz pénz. Csak egy csomó halott.
Így jöttek létre a bűnözői szupercsoportok.
Badalamenti szicíliai főnök az amerikai maffiával társulva vitt heroint az USA-ba.
A Pizzakapcsolat nevű operáció New York-i pizzériákon keresztül szállított drogot.
A Ping nővér néven ismert embercsempész
Kína és az USA között 40 millió dolláros embercsempész-üzletet épített ki.
Volt riválisainak, a Fuk Csing bandának,
egymillió dollárt fizetett, hogy működjenek együtt vele.
És terrorizálta azokat, akik nem fizettek.
Lucky Luciano, Bugsy Siegel és Meyer Lansky
az alkoholtilalom alatt olasz és zsidó bandák fúziójával
létrehozta a Szindikátust.
Az első amerikai többnemzetiségű maffiát.
Ez az igazi progresszív gondolkodás.
Ahogy Pablo ambíciói nőttek,
jó okkal akarta megismerni a konstruktív együttműködést.
A kolumbiai kokainkereskedelem a kezdetekben versenyalapú volt.
Különböző szereplők versengtek a piaci részesedésért.
A drogkereskedők egyedül próbáltak
forrásokat találni a kémiai alapanyagok beszerzéséhez,
ami kihívás, mert honnan szerezd be őket?
Kevés vegyipari gyár van a világon.
De azért sokat kerestek? Ó, igen.
De Pablo és a többi drogkereskedő krízis elé nézett,
ami mindent megváltoztatott.
Kolumbiában a felkelő csoportok elkezdtek gazdag állampolgárokat elrabolni
váltságdíj reményében.
Ez a legjövedelmezőbb bűncselekmény,
és aki nem fizet, annak halálos.
Elég hamar célkeresztbe vették a drogmágnásokat és családjaikat.
Marta Ochoát, a drogkereskedő Ochoa fivérek húgát,
a főiskolai campusáról rabolják el
az M-19 marxista gerillafrakció tagjai.
Milliókat követelnek váltságdíjul.
Pablo és az Ochoa fivérek válaszul találkozóra hívják
Kolumbia legnagyobb drogkereskedőit.
A találkozón Pablo kijelenti, hogy nem fizetnek több váltságdíjat.
Inkább összefognak, magánhadsereget alakítanak,
jól csengő névvel.
M.A.S. Muerte a los secuestradores.
Vagyis „Halál az Emberrablókra”.
A csatlakozás ára? Csupán kétmillió peso, azaz 33 000 dollár.
És tíz bérgyilkos.
Megalakulása után pár nappal a M.A.S elkezdi a vadászatot.
Több mint 100 feltételezett emberrablót mészárolnak le országszerte…
mire Marta Ochoa elrablói végre megértik az üzenetet.
A taktikai partnerség hamarosan elmélyül.
A valószínűtlen szövetségesek tartósabb partnerségre lépnek,
amit a világ Medellín drogkartellként ismer majd meg.
Mindenki mást és mást dobott be a közösbe.
Ekkor kezdett el igazán nőni a profit.
Csapatként sokkal erősebbek lettek, mint külön voltak.
A 80-as évek végére, a 90-es évek elejére a Medellín kartell
tartotta kézben a világ kokainkereskedelmének 80 százalékát.
Monopolizálják a kokainüzletet.
Más szóval, ők határozzák meg az árat.
És ki a kartell vezére? Pablo Escobar.
És a legnagyobb bevétel a zsenié.
Az 1980-as évek közepére Pablo Escobar napi egymillió dollárt keresett.
De ha egy illegális birodalom vezére vagy,
vagyonod növekedésére egyre több nemkívánatos személy figyel fel.
Hű szabálykönyvünkből megtudjuk, hogy tartsd távol a farkasokat,
és hogy növeld még tovább a befolyásodat.
A TAKTIKA VARÁZSOLD EL A TÖMEGEKET
Szeretet.
Mindenki vágyik a biztonság és védettség kellemes érzésére.
Még a befolyásos maffiafőnökök is.
A maffiavezérek tudják, mekkora előny, ha a közvélemény mögöttük áll.
Ha magad mögé tudod állítani a közösséget,
sokan hajlandóak eltekinteni attól, hogy illegális dolgokat csinálsz.
Minél inkább támogatja a közvélemény a maffiafőnököt,
annál nagyobb biztonságban van.
Mi a tömegek megnyerésének első lépése?
Jótékonykodj!
Ahogy ők is tették.
Carlo Gambino New York-i maffiafőnök fiai, Thomas és Joseph,
hetvenmilliót kerestek szállítási csalással a Garment negyedben,
majd egymillió dollárt adtak egy rákos gyermekekkel foglalkozó központnak,
melynek egyik részlege még mindig a család nevét viseli.
Miután 2011-ben pusztító szökőár csapott le Japánra,
a Kenichi Shinoda irányítása alatt álló jakuza
az elsők között nyújtott segítséget a katasztrófa sújtotta területeknek.
A Colombo család hírhedt alvezére, William Cutolo,
az Országos Leukémiai Kutatóintézet egyik főszponzora volt.
Még Télapónak is beöltözött a kutatóintézet karácsonyi partijára.
A tömegek megnyerését célzó kampány sikeres volt, mert Pablo ismerte a népet.
Escobar szerény környezetből származott, és ismerte az emberek szükségleteit.
A kormány csak az elittel foglalkozott.
Pablo Escobar betöltött egy űrt,
amit a kormány nem töltött be.
Olyan szolgáltatásokat és dolgokat kínált, amire a szegényeknek szükségük van.
Pablo nagylelkűsége sokféle formában jelentkezik.
Épít utat és villanyvezetéket,
kórházat,
stadiont,
görkorcsolyapályát.
Medellín legszegényebb lakosainak még egy 600 lakásos lakóparkot is,
mely a Barrio de Pablo Escobar nevet kapja.
Ingyenes magánállatkertet hoz létre
kétszáz egzotikus állatfajjal.
Helyi futballcsapatokat szponzorál,
és városszerte villanyvilágításos stadionokat építtet.
Néha ő maga is futballmezt ölt.
Pénzt osztogat a város legszegényebb negyedeiben,
gyakran katolikus papok kíséretében.
Az egyházat is támogatja anyagilag.
Saját közössége Robin Hoodként tekintett rá,
aki a gazdag kapitalistáktól lop, és a szegényeknek adja.
Saját környezetében tényleg hősnek tartották.
Ezzel megszerezte az emberek hűségét.
Az emberek szemében Pablo Escobar volt a jófiú,
a kormány pedig a rosszfiú.
Ha a nép veled van, győztél.
Legyőzted a kormányt.
De ha a közvetlen környezeted biztonságos is,
a külső fenyegetés még mindig gondot jelenthet.
RONALD REAGAN ELNÖK
A drog fenyegeti a társadalmat, az értékeinket,
aláaknázza az intézményeinket.
Megöli a gyermekeinket.
Mondjatok rá nemet!
Mondjatok nemet a drogra!
Mondjatok rá nemet!
Becslések szerint tavaly 96 tonna kokaint csempésztek az Egyesült Államokba.
Mindent megteszünk, amit a kormány tehet,
a drogkereskedők legyőzésére.
Az USA nagy nyomást gyakorolt a kolumbiai kormányra
a drogkereskedelem felszámolása érdekében.
És ez egy sok gondot okozó döntéshez vezetett.
Az USA és Kolumbia aláírt egy egyezményt,
mely szerint a kolumbiai drogkereskedőket ki lehet adni az USA-nak.
Ijesztő, de ne aggódj!
A szabálykönyv elmondja,
hogy kamatoztasd újdonsült népszerűségedet.
TAKTIKA POLITIZÁLJ
Politika. Lassú. Mocskos.
De ha befolyásolni akarod a közéletet,
el kell menned a forrásig.
És ha Pablo Escobar vagy,
egy törvény mindenek felett áll.
Pablo Escobar különösen félt a kiadatástól,
attól, hogy erőszakkal az USA-ba vihetik,
ahol szinte biztosan bírósági eljárás és börtönbüntetés vár rá.
Pablónak el kellett lehetetlenítenie ezt a forgatókönyvet.
Pablo Escobar rájött, hogy ha meg akarja változtatni a törvényeket,
akkor a legjobb, ha belülről teszi.
1982 - EGY ÉVVEL AZUTÁN, HOGY PABLO KARTELLVEZÉR LETT
Pótjelöltként indult a körzete egyik kongresszusi pozíciójáért.
Mozgalmunk fő ideológiája a közösségi szellem,
a nacionalizmus, a szociális programok.
És ami Pablo bonyolult hátterét illeti…
Escobar gondosan megalkotta nyilvános imágóját.
Egy PR-szakember segítségével
törvényes üzletembernek állította be magát,
lefizette az újságírókat, és tisztára mosta a múltját.
Egy Ortega nevű jelölt népszerűségét használta ki,
aki közhivatalnok volt, és nyert.
A választások után
Pablo bevonul a Kongresszusba, mint egy átlagos képviselő.
A hatalom és a presztízs mellett
Pablo új pozíciója egyéb előnyökkel is járt.
A Kongresszus tagjaként
Escobar mentelmi joggal rendelkezett,
diplomáciai vízumot kapott az Egyesült Államokba,
és pozíciójából kifolyólag befolyásolhatta Kolumbia kiadatási egyezményét,
amit semmissé akart tenni.
De Pablo komoly ambíciói miatt
félelmetes ellenféllel találta magát szembe.
Rodrigo Larát akkor nevezték ki igazságügyi miniszternek,
amikor Pablo Escobart megválasztották a Kongresszusba.
Egész életében politikus volt,
és a drogkereskedők esküdt ellensége.
A miniszter tisztában volt Pablo múltjával.
Tudta, hogy Pablo puszta jelenléte a kongresszusi rendszer kigúnyolása.
1983. AUGUSZTUS 16.
Már Pablo első kongresszusi napján nyilvánvalóvá válik, hogy nem illik oda.
Rodrigo Lara próbálja még kellemetlenebbé tenni a helyzetét.
Megnyitja az ülést,
és elítélően szól a drogkereskedelem káros társadalmi hatásairól,
majd Pablóról kezd beszélni.
Leleplezi az új képviselő maffiavezéri múltját,
kijelentve, hogy Escobar hazudott a Kongresszusnak
és a kolumbiai népnek.
Pablo azonban tagadja a vádakat.
Akárhogy is nézem, megrágalmaztak, megtámadtak,
hamis és ártalmas információkat terjesztettek rólunk
politikai ellenfeleink.
Escobart egy évnyi nyomozást követően végül kizárják a Kongresszusból.
Escobar nemcsak elveszíti
a büntetőeljárásokkal szembeni védettségét
és a kolumbiai drogpolitikára gyakorolt befolyását,
de személyesen is megalázzák és exponálják.
Pablo be akart törni a politikába, de falba ütközött.
De a kormányt nem csak egyféleképp lehet meggyőzni.
A másik módszer sokkal kevésbé udvarias.
TAKTIKA SEMMISÍTS MEG MINDEN AKADÁLYT
Ha jómódú vagy, hozzá vagy szokva, hogy pénzzel
érvényesítsd az érdekeidet.
Az 1980-as évek végén
kevesen voltak olyan gazdagok, mint Pablo Escobar.
Rivaldafényben van.
Annyi pénze van, hogy nem tud mit kezdeni vele.
A világ egyik leggazdagabb, ha nem a leggazdagabb bűnözője.
És az is akar maradni.
De néhány újsütetű politikus azzal akar nevet szerezni,
hogy ígéretet tesz Pablo és a többi kartelltag levadászására.
Egy Luis Carlos Galán nevű ember indult a kolumbiai elnöki címért.
Politikai programja támogatta a kolumbiai drogkereskedők kiadatását.
Fantasztikusan népszerű volt.
Megérkezett hazánkba,
ahogy a világ több mint 60 országába is.
Ha Pablo Escobar vagy,
ilyen elnököt akarsz a legkevésbé.
1989 - NYOLC ÉVVEL AZUTÁN, HOGY PABLO KARTELLVEZÉR LETT
Ideje direktebb módon érvényesíteni a befolyásodat.
Galánt Escobar megrendelésére meggyilkolják.
De Galán eszméit nem ilyen könnyű kiirtani.
Escobar problémái nem szűntek meg,
mert Galán kabinetfőnöke,
César Gaviria lett az elnökjelölt.
Gaviria volt az egyetlen jelölt, aki ígéretet tett
a kartellvezérek USA-ba történő kiadatására.
Nem értette meg az üzenetet.
Pablo úgy dönt, likvidálja Gaviriát,
és hírszerzési kapcsolataitól értesül,
hogy César Gaviria a Bogotából Caliba tartó járaton lesz.
Pablo úgy döntött, bombát helyeztet el a gépen.
A gép felszáll, a bomba a levegőben felrobban.
Százheten haltak meg egy repülőgép-balesetben Kolumbiában.
A Bogotából induló gép pár perc után lezuhant, talán bombarobbanás miatt.
A bombát drogdílerek helyezhették el a gépen.
De volt egy probléma.
Gaviria nem volt a gépen.
Száztíz ember meghalt,
csak mert Pablo azt hitte, egy bizonyos személy a gépen lesz.
Pablo Escobar robbantásos merénylete után
az emberek úgy gondolták, a merénylőnek börtönben a helye.
És ekkor minden erőfeszítés Pablo Escobar
felkutatására összpontosult.
A kolumbiai rendőrség megsemmisíti a rejtett kifutópályákat és droglaborokat,
és tovább keresi Pablo Escobar drogkartellvezért.
Úgy tűnt, Pablót hamarosan sarokba szorítják,
de még mindig volt a kezében egy adu
akarata érvényesítésére, jövője biztosítására.
TAKTIKA TEGYÉL FEL MINDENT EGY LAPRA
Milliárdokat keresett, Kolumbia legbefolyásosabb embere lett,
de most a nyomában voltak a hatóságok…
és a lakosság az elfogásáért szurkolt.
A saját javára kellett fordítania a játszmát.
Escobar egyetlen aduja az erőszak.
A játszmának ezen a pontján ez az egyetlen eszköze,
amivel elképzelései szerint megegyezésre bírhatná a kormányt.
A kolumbiai drogbárók reagáltak a kormány új, kemény intézkedéseire.
Hadat üzentek a kormánynak.
Ahogy Escobaron egyre erősebb a nyomás, minden célponttá válik,
Bogotá pedig lényegében háborús övezetté.
Több ezer ártatlan embert öltek meg.
Pablo szórólapokat helyezett el a robbantások helyszínein.
„A kiadhatóak”. Los estraditables.
„Inkább Kolumbiában a sírban, mint cellában az USA-ban.”
És az aláírás: „A kiadhatóak”.
Tudtuk, hogy Pablo Escobarra utal.
Ez volt a névjegye.
Pablo kampánya hamar meghozta gyümölcsét.
A közvélemény egyre erősebben azt üzente
a kormánynak, „Hogy fogtok véget vetni az erőszaknak?
Elegünk van. Hogy fogtok megvédeni minket?”
A kormány felkeléstől tartva kénytelen volt alkut ajánlani Pablónak.
César Gaviria elnök
előállt az „önfeladási program” ötletével.
Ez azt jelentette, hogy ha bűnözőként feladod magad,
és egy általad választott vádpontban bűnösnek vallod magad,
cserébe elfelejtik minden más bűnödet,
beleértve a gyilkosságokat is.
Elsősorban Pablo Escobar hatástalanítására találták ki.
1991 - TÍZ ÉVVEL AZUTÁN, HOGY PABLO KARTELLVEZÉR LETT
Alkura bírni a kormányt. Ennél csak egy jobb dolog van.
Térdre kényszeríteni őket.
Pablo Escobar felhívta Kolumbia kormányát, és azt mondta,
„Hajlandó vagyok abbahagyni a robbantásokat,
és feladni magamat.
De vannak feltételeim.”
Megkérdezték, „Mit akar?”
Mire ő, „Saját börtönt építek magamnak.
Hogy olyan helyen legyek, ahol biztonságban érzem magam.”
És mit mondott a kormány? „Oké.”
„És én választom meg a rabtársaimat, mert vannak ellenségeim.
Biztosítanom kell, hogy ne öljenek meg.”
A kormány azt mondta, „Oké.”
„Én választom ki az őröket.
Ne aggódjanak a fizetésük miatt! Én állom.”
És a kormány azt mondta, „Oké.”
Ráadásul a kormány nem kötötte ki, hogy lefoglalhatják Pablo vagyonát.
„De a legfontosabb, hogy töröljék el a kiadatást.”
A kolumbiai kormány azt mondta, „Oké.”
A legrosszabb vádalku a bűnüldözés történetében
az egész világon.
Lényegében Pablo Escobar nyert, mi pedig veszítettünk.
És a börtönbüntetés?
Az Escobar által építtetett létesítmény neve La Catedral.
A börtönben nagy képernyős tévék, jakuzzi, medence vízeséssel,
és minden, ami ahhoz kell, hogy Escobar folytassa az üzletet,
biztonságos falakkal belül és őrökkel kívül.
A La Catedralban töltött első év után
a kolumbiai kormány a megállapodást megszegve
át akarta vitetni Escobart egy szokványosabb börtönbe.
Pablo emberei fegyvert fogtak,
és Escobar kisétált a hátsó ajtón.
Több száz katonai egység
keresi a férfit, akinek elfogására egész Kolumbia vár.
Pablo Escobarnak eddig sikerült kicseleznie őket.
De nem sikerült örökre meglépnie.
Azt mondta, inkább a halál Kolumbiában, mint a börtön az USA-ban.
Kívánsága végül teljesült.
Hála a kolumbiai rendőrségnek és az USA Drogellenes Ügynökségének.
Pablo Escobar úgy halt meg, ahogy élt. Erőszakkal.
A halála a végső csapást jelentheti a Medellín kartell számára.
A szabálykönyv alapján egyedi karriert futott be,
és a világ tíz leggazdagabb embere közé került
nettó 30 milliárd dolláros vagyonával.
Ki mondta, hogy a bűnözés nem kifizetődő?
A maffiamentalitás szerint,
aki nem tette le az esküt, mind balek.
Ebben az üzletben sok pénzt keresel. De nem csak embereket ölünk.
Látjuk, mit akar a nép. És megadjuk neki.
A maffia legalább nem csapja be az embereket.
Ezek a bűnözőkirályok saját kezükbe vették sorsuk irányítását,
és olyan magasságokba jutottak, amiről a legtöbben csak álmodnak.
A maffiafőnököket tisztelik, és félnek tőlük.
Ha elégedett vagy a jelenlegi életeddel,
akkor egy ilyen karrierváltás talán nem neked való,
de legyünk őszinték!
Egyszerű. Pénzre, hatalomra, tiszteletre vágysz?
Főnök akarsz lenni.
Mindenki el tudná viselni az élet kellemes oldalát.
Már ismered a módszereket.
Mire vársz?
A feliratot fordította: Klein Szilvia